גולנרה קרימובה

גולנארה איסלאמובנה קרימובה (באוזבקית קירילית: Гулнора Исломовна Каримова; ברוסית: Гульнара Исламовна Каримова; באנגלית: Gulnara Islamovna Karimova; נולדה ב-8 ביולי 1972) היא פוליטיקאית, אשת עסקים, זמרת, שגרירה ובתו הבכורה של אסלאם קרימוב, נשיא אוזבקיסטן משנת 1991 ועד מותו ב-2016.<ref name=":1" /> היא השפיעה רבות באוזבקיסטן הודות לעסקאותיה ולקשריה המשפחתיים.<ref name=":1"></ref> משנת 2013, עקב סכסוך עם אביה, היא החלה לאבד במהירות את השפעתה.<ref>[http://izvestia.ru/news/417738 Дочь Каримова «доросла» до должности замглавы МИД Узбекистана] Izvestia, 2011-04-18</ref><ref>[https://www.theguardian.com/world/2014/jul/16/uzbekistan-feuding-first-family-mystery-president-missing-gulnara-karimovaUzbekistan's feuding first family and the mystery of the president's missing daughter] The Guardian, 16 Jul 2014</ref>

קרימובה הושמה במעצר בית בטשקנט, אוזבקיסטן בנובמבר 2014.<ref name="USNEWS"></ref><ref name="BBCC1"></ref><ref name="BBC2"></ref> היא נחקרה על ידי תובעים בשווייץ בדצמבר 2016 בשל חשד להלבנת הון.<ref name="WSJ"></ref> בשנת 2017, מחלקת האוצר של ארצות הברית,<ref name="treasury1"></ref> אסרה על גופים בארצות הברית לשתף פעולה עם קרימובה או עם כל אחד מארגוניה או מקורביה. כמו כן, באותה השנה, היא נידונה באוזבקיסטן ל-10 שנות מאסר בגין הונאה והלבנת הון. בשנת 2018 הומתק גזר הדין לחמש שנות מעצר בית. במרץ 2019, נשלחה לכלא בגין הפרה לכאורה של תנאי מעצר הבית שלה.<ref></ref>

== ביוגרפיה וחינוך ==
קרימובה סיימה את לימודיה באקדמיה למתמטיקה לנוער בטשקנט ב-1988. במהלך 1987 התמחתה בוועדה הממלכתית של אוזבקיסטן לסטטיסטיקה.<ref name=":0"></ref> מ-1989 עד 1994 למדה באוניברסיטת טשקנט, שם קיבלה תואר ראשון מהמחלקה לכלכלה בינלאומית.<ref name=":0" /> במהלך השנה השנייה עבדה כמתרגמת בלשכת המסחר והתעשייה של הרפובליקה של אוזבקיסטן.<ref name=":0" /> בשנת 1992, היא סיימה קורס של עיצוב תכשיטים במכון האופנה הטכנולוגי של ניו יורק. בין 1994 ל-1996 היא נרשמה למכון לכלכלה באקדמיה למדע של אוזבקיסטן, שם למדה לתואר שני.<ref name=":0" />

במהלך השנים 1994–1995 הייתה מורה מתמחה במחלקה למדעי המדינה של האוניברסיטה לכלכלה ודיפלומטיה עולמית בטשקנט. בין 1998 ל-2000, קרימובה למדה באוניברסיטת הרווארד, שם הוענק לה תואר שני בלימודים אזוריים.<ref name="DivaInternational"></ref> במקביל, נרשמה לאוניברסיטה לכלכלה ודיפלומטיה עולמית בטשקנט, שם ב-2001 הוענק לה תואר דוקטור במדעי המדינה. מאז 2009 היא מחזיקה בקתדרה למדעי המדינה ב-UWED. היא בעלת תואר ראשון באומנויות בטלקומוניקציה שקיבלה ב-2006, מאוניברסיטת טשקנט למדעי המידע.<ref name="InformatFashion"></ref>

== קריירה ופעילויות ==
=== פעילות פוליטית ודיפלומטית ===
בין השנים 1995–1996 עבדה במשרד החוץ של אוזבקיסטן.<ref name="Bio"></ref> ב-1998 ובין 2000 ל-2003, קרימובה הייתה יועצת בנציגות אוזבקיסטן לאומות המאוחדות.<ref name="Bio" /> מ-2003 עד 2005 הייתה שרה-יועצת בשגרירות האוזבקית במוסקבה, והייתה יועצת לשר החוץ בין השנים 2005–2008. בפברואר 2008 מונתה לסגנית שר החוץ לשיתוף פעולה בינלאומי בעניינים תרבותיים והומניטריים. בספטמבר באותה השנה, היא נבחרה לנציגה הקבועה של אוזבקיסטן באו"ם ובארגונים בין-לאומיים אחרים בז'נבה ואיישה את התפקיד בדצמבר 2008.<ref></ref> בינואר 2010, היא נבחרה להיות שגרירת אוזבקיסטן בספרד.<ref name="spain"></ref> בשנת 2012, קרימובה זכתה בפרס "דרך המשי ושיתוף פעולה הומניטרי" של ארגון שיתוף הפעולה של שאנגחאי.<ref name="AzerbaijanNews"></ref>

בשנת 2005 הקימה קרימובה את "המרכז ללימודים פוליטיים".<ref name="Bio" /><ref name="PDC"></ref><ref name="CPS"></ref> קרימובה היא המייסדת של קרן פורום התרבות והאמנויות של אוזבקיסטן והיא מכהנת כיושבת ראש מועצת הנאמנים שלה.<ref name="Official website"></ref><ref></ref> היא הייתה מעורבת עם כמה ארגונים לא-ממשלתיים אחרים באוזבקיסטן.<ref name="SISF"></ref><ref name="AllBusiness"></ref><ref></ref><ref name="Samuel Eto'o"></ref><ref></ref>
פורום הכלכלי העולמי במזרח התיכון ב-2009.]]

=== אינטרסים עסקיים ===
לפי דיפלומטים אמריקאים באוזבקיסטן, קרימובה "בנתה את דרכה בצורה שהובילה אותה להתנהלות כלכלית יציבה במדינה", והיא נתפסה כ"ברונית שודדת" ("robber baron").<ref name="guardian"></ref> ב-2009, המגזין השווייצרי Bilanz תיאר את גולנורה קרימובה כאחת מעשר הנשים העשירות במדינה.<ref name="Bilan"></ref> בהמשך לכך, פורסם ב-CelebrityNetWorth ששווייה עומד על למעלה מ-700 מיליון דולרים.<ref></ref>

במרץ 2014, משרד התובע השווייצרי הודיע כי הוארכה חקירת הלבנת ההון שאירעה באותה העת, תוך שקשרו אליה את קרימובה.<ref></ref> החקירה החלה בשנת 2012. קרימובה הכחישה את מעורבותה במקרים שהוזכרו, וקבעה: "מעולם לא שקלתי את ההזדמנויות של עשיית עסקים בשווייץ [...] האשמות אלו הן רמיזות של מתנגדיי. שמי הוזכר קודם לכן מספר פעמים ביחסים לחברות שונות".<ref></ref>

=== מוזיקה ===
בשנת 2006, קרימובה הוציאה את הווידאו קליפ הראשון שלה כשהיא שרה שיר בשם "Unutma Meni" ("אל תשכח אותי") בשם הבמה "Googoosha" ("גוגושה"), ככל הנראה כינוי החיבה של אביה עבורה. היא גם השתתפה בקליפ מאוחר יותר, והקליטה דואט בשם "Besame Mucho" ("נשק/י אותי הרבה") עם הזמר הספרדי חוליו איגלסיאס.<ref name="TelegraphProfile"></ref> בשנת 2011, הוציא המפיק המוזיקלי והפזמונאי הרוסי מקסים פדייב את השיר "Googoosha" על שמה של קרימובה. לאורכו של השיר, מדבר פדייב על הרגשות העזים האופפים אותו, בעקבות מושא אהבתו, אותה הוא משווה לגרם שמיים.<ref></ref>

בדצמבר 2012, הוציאה גוגושה דואט עם השחקן הצרפתי ז'ראר דפארדיה.<ref name="AFP.2012/dec/5"></ref> במהלך ביקורו באוזבקיסטן, הסכים השחקן הצרפתי לככב בסרט אוזבקי. גולנרה קרימובה כתבה תסריט ל-The Theft of the White Cocoon, סיפור על מקורו של המשי המפורסם ממרכז אסיה; הסיפור מתרחש במאות ה-5 וה-6.<ref name="Telegraph.2012/aug/11"></ref> סינגל הבכורה שלה, "Round Run", הופץ באפריל 2012, לצד רמיקסים שונים של די ג'יי וייט שאדו,<ref name="gulftoday.ae"></ref> ורייזר נ' גוידו מארצות הברית ומקסים פדייב מרוסיה. ביוני 2012 הוציאה את אלבום הבכורה שלה בארצות הברית ובמדינות אחרות; הוא הועלה לאייטונס.<ref></ref>

האלבום היה צפוי לצאת גם באסיה, רוסיה ומספר מדינות נוספות באירופה. עם זאת, ביקורות שונות מטעם המבקרים השפיעו על ההפצה; בכך, נעצרה ללא וטרם המשיכה.<ref></ref>

=== אופנה ===
במרץ 2009 הציגה קרימובה את קולקציית התכשיטים שלה, GULI for Chopard, שעוצבה עבור החברה השווייצרית שופרד.<ref></ref> לפי הדיווחים, התמלוגים שלה על עיצוב ממכירות הקולקציה יועילו לפסטיבל הילדים "יאנגי אבלוד" ("הדור החדש"). נכון ליוני 2016, פסטיבל הילדים טרם קיבל כסף מהמכירות.<ref name="France24"></ref><ref name="RFEFL"></ref> בספטמבר 2010 הציגה קרימובה את קו האופנה שלה "Guli" ("גולי") הכולל בדים ועיצובים אוזבקיים המבוססים על המעיל הארוך האוזבקי המסורתי, בשבוע האופנה בניו יורק.<ref name="Telegraph7998056"></ref> בספטמבר 2011, תצוגת האופנה המתוכננת של קרימובה באביב 2012 בשבוע האופנה בניו יורק בוטלה,<ref></ref> לאחר שארגון משמר זכויות האדם וארגונים אחרים הפנו את תשומת הלב לקשר שלה לממשלת אביה ולעיסוקה בענייני עינויים, ועבודת ילדים וכפייה. לפי הארגון, עד שני מיליון ילדים אוזבקים נאלצים לעזוב את בית הספר מדי שנה למשך חודשיים כדי לקטוף כותנה – בד הקשור לעיצובים של קרימובה.<ref></ref>

עם זאת, תצוגת האופנה נערכה בסופו של דבר בניו יורק, כשהמיקום שונה לציפריאני.<ref name="Fashion TV"></ref> באוזבקיסטן, קרימובה גם אירחה את שבוע האמנות Style.uz.<ref></ref> שבוע האמנות כלל גם את פסטיבל התיאטרון הבינלאומי Theatre.uz, פורום הסרטים הבינלאומי של גולדן גאפארד בטשקנט, תערוכות ביאנלה ופוטוביאנלה וכן כיתות אמן, שולחנות עגולים, קונצרטים ואירועי צדקה.<ref></ref> היא השיקה את הבשמים הראשונים שלה, Victorious ("ניצחון") לגברים ו-Mysterieuse ("מסתורין") לנשים, ב-8 באוקטובר 2012.<ref></ref> הריחות נוצרו על ידי איש הבישום הצרפתי ברטרנד דושאפור.<ref></ref> האליט ארגנץ' היה הפרזנטור של הבושם שיועד לגברים.<ref></ref>

=== קולנוע נגד איידס ===
במאי 2010, קרימובה עמדה במרכזה של שערורייה סביב נוכחותה באירוע ההתרמה הגאלה השנתי "קולנוע נגד איידס" שאורגן על ידי AmfAR (הקרן לחקר האיידס במהלך פסטיבל קאן).<ref></ref> AmfAR התמודדו עם ביקורת מצד ארגונים לא-ממשלתיים כמו עיתונאים ללא גבולות, בטענות שזה יהיה צבוע עבור AmfAR לקבל את נוכחותה של קרימובה לאור סירובה של ארצה להתייחס ברצינות לטיפול באיידס. חודשים ספורים לפני ארוחת הערב בקולנוע נגד איידס, פעיל בן 27, מקסים פופוב, נידון על ידי בית משפט אוזבקי לשבע שנות מאסר בגין הפצת מידע לעצירת התפשטות האיידס. בית המשפט האוזבקי ראה שהמידע נוגד את אמות המידה המוסריות של החברה.<ref></ref>

== חיים אישיים ==
=== נישואים וגירושים ===
קרימובה בארמון הספורט האוניברסלי בטשקנט.
ב-1991 היא נישאה למנסור מקסודי, איש עסקים אמריקאי ממוצא אוזבקי באפגניסטן. יש להם שני ילדים, אסלאם קרימוב ג'וניור, יליד 1992 ובת, אימאן קרימובה, ילידת 1998. כשהנישואים החלו להתפורר ביולי 2001, קרימובה לקחה את שני הילדים ועזבה את ארצות הברית לאוזבקיסטן. שופט אוזבקי העניק לה גט, בעוד שבית המשפט בארצות הברית נתן גט למקסודי.<ref name="WP" /> כשקרימובה סירבה להיענות לפסיקת בית המשפט האמריקאי שהעניקה את המשמורת על שני הילדים למקסודי, הוגש צו מעצר בינלאומי על שמה לאינטרפול. בתמורה, עמד מקסודי בפני מעצר באוזבקיסטן, וכמה מקרובי משפחתו נעצרו ונכלאו.<ref></ref> אחרים גורשו לגבול אוזבקי-אפגני ושוחררו בשטח אפגניסטן,<ref name="WP"></ref> ומידיו של קסודי נלקחו נכסיו העסקיים באוזבקיסטן, ביניהם המיזם המשותף שלו עם קוקה-קולה.<ref name="ft1"></ref>

לפי הגרדיאן, כחלק מהסדר הגירושים שלה, קרימובה שמרה על תכשיטים ואינטרסים עסקיים בשווי 4.5 מיליון דולרים משווי כולל של כ-60 מיליון דולר.<ref name="Guardian2006/aug/11"></ref> ב-9 ביולי 2008, המשמורת על שני הילדים ניתנה במלואה לקרימובה, לפי צו הסכמה שנחתם על ידי השופטת דין מ. וילסון (בית המשפט העליון של מדינת ניו ג'רזי).<ref name="Guardian2006/aug/11" />

=== שמועות על נישואים לסודיק ספוייב ===
בשנת 2003, כאשר סודיק סאפוייב היה שר החוץ של אוזבקיסטן (14 במרץ 2003–4 בפברואר 2005), צצו שמועות אודות נישואיו לקרימובה בתקשורת המקומית והבינלאומית. סאפוייב, דיפלומט קריירה וגרוש משנת 2001, נרמז שנבחר על ידי הנשיא אסלאם קרימוב כמחליף אפשרי, ומכאן הנישואים לבתו. עם זאת, ההאשמות הוכחשו על ידי משרד החוץ.<ref name="Centrasia"></ref>

BBC שפרסמו את הסיפור, הואשמו על ידי סגן השר הראשון ולדימיר נורוב בהתערבות לחייהם האישיים של ספוייב וקרימובה.<ref></ref>

=== מעצר בית ושמועות על מוות ===
לפי BBC, פורסם בהתבסס על מכתב והקלטה קולית של קרימובה (שהתקבלה במרץ ובאוגוסט 2014, בהתאמה), שקרימובה נמצאת במעצר בית. ב-22 בנובמבר 2016, פורטל החדשות Centre1 הפועל במרכז אסיה טען שקרימובה מתה ב-5 בנובמבר 2016, לאחר שהורעלה ונקברה בקבר לא מסומן בבית הקברות מינור בטשקנט. לפי רי"א נובוסטי, המקורבים למשפחה חלקו על הטענה שהיא מתה אך לא סיפקו כל הוכחה לגבי מצבה הנוכחי או מקום הימצאה.<ref name="centre1"></ref><ref name="newsru"></ref><ref name="THEAUS"> </ref><ref name="BBCC3"></ref> בדצמבר 2016, בנו של קרימובה, אסלאם קרימוב ג'וניור, קרא לחשוף את מקום הימצאה של אמו על ידי אוזבקיסטן. הוא חשף שהיא נשמרת בניגוד לרצונה "ללא כל זכויות אדם בסיסיות שמגיעות לכל אדם על פני האדמה הזו". הוא הסביר שהוא מתגורר בלונדון, ואינו יכול לחזור לאוזבקיסטן בשל חשש שלא יאפשרו לו לחזור לביתו, וזו גם הסיבה שלא השתתף בהלוויה של סבו, שהיה אחראי על הכנסתה של קרימובה למעצר בית.

בינואר 2017, דווח בוול סטריט ג'ורנל כי קרימובה נחקרה על ידי תובעים בשווייץ בדצמבר 2016, בנוגע להאשמות הקשורות להלבנת הון.<ref name="WSJ" /> באותה העת היא הוחזקה במעצר בית.<ref name="WSJ" /> בשנת 2015, חקירה מסוימת העלתה חשדות שקרימובה החזיקה במיליארד דולר, אותו השיגה באמצעות שוחד מחברות טלקום סקנדינביות ורוסיות שרוצות מעורבות בשוק האוזבקי.<ref name="guardian1"></ref> בשנת 2016, מחלקת המשפטים של ארצות הברית דיווחה על 850 מיליון דולרים אותם השיגה קרימובה באמצעות דרכים לא-חוקיות. קרימובה נחקרה בעוון שחיתות באוזבקיסטן; זו בתגובה הכחישה כל קשר לחשדות.

== הרשעה ==
ב-28 ביולי 2017, משרד התובע הכללי האוזבקי פרסם הצהרה לפיה קרימובה במעצר, לאחר הרשעה ב-2015. היא עמדה בפני אישומים נוספים בחקירה מתמשכת, המסמלת את הפעם הראשונה שהרשויות חשפו פרטים אודותיה.<ref></ref> בהצהרה נאמר שהיא חברה לקבוצת פשע מאורגנת ששלטה בנכסים בשווי של יותר מ-1.3 מיליארד דולרים ב-12 מדינות, כולל נכסים בלונדון בשווי 22.9 מיליון ליש"ט ומלונות בדובאי בשווי 67.4 מיליון דולרים.

כמו כן, נטען שהיא רכשה נכסים בשווי 595 מיליון דולרים וקיבלה 869.3 מיליון דולרים בהחזרים ששולמו לחשבונות חוץ.<ref></ref> ב-2017 קרימובה נידונה ל-10 שנות מאסר בגין הונאה והלבנת הון, אך עונש זה הומר בשנת 2018 למעצר בית שאורכו חמש שנים. במרץ 2019 היא נשלחה לכלא בגין הפרה לכאורה של תנאי מעצר הבית שלה.<ref></ref> במרץ 2020 קרימובה קיבלה מאסר נוסף של 13 שנים לאחר שנמצאה אשמה בסחיטה באיומים, הלבנת הון ופשעים אחרים.<ref></ref>

== דיסקוגרפיה ==
=== אלבומי אולפן ===
* 2012: Googoosha

==קישורים חיצוניים==
* 

* 

== הערות שוליים ==

קטגוריה:שגרירות
קטגוריה:ילדי מנהיגי מדינות
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרי המכון הטכנולוגי לאופנה בניו יורק
קטגוריה:פוליטיקאים אוזבקים
קטגוריה:נשות עסקים
קטגוריה:זמרות
קטגוריה:אוזבקיות שנולדו ב-1972
קטגוריה:אוזבקים שנולדו ב-1972